ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΡΟΔΟΠΗΣ Κομοτηνή, 17 Νοεμβρίου 2023

**ΔΗΜΟΣ ΚΟΜΟΤΗΝΗΣ**

Διεύθυνση: Πλ. Γ.Βιζυηνού 1

ΚΟΜΟΤΗΝΗ, 69133

Τηλ. 2531352419

Fax: 2531352490

Ε-mail:grtypoukomotinis@gmail.com

**Δελτίο τύπου**

**Ολοκληρώθηκε η διανομή προϊόντων ΤΕΒΑ**

Ολοκληρώθηκε σήμερα το μεσημέρι στο Πολυλειτουργικό Κέντρο του Δήμου Κομοτηνής η τριήμερη διανομή προϊόντων προς τους ωφελούμενους του Επιχειρησιακού Προγράμματος Επισιτιστικής και Βασικής Υλικής Συνδρομής του Ταμείου Ευρωπαϊκής Βοήθειας (ΤΕΒΑ/FEAD) από τον Δήμο Κομοτηνής που είναι ο επικεφαλής εταίρος της Κοινωνικής Σύμπραξης ΠΕ Ροδόπης. Από την Τετάρτη 15 έως και την Παρασκευή 17 Νοεμβρίου 2023, **1.751 ωφελούμενοι παρέλαβαν προϊόντα** σε καθορισμένη ημέρα και ώρα, κατόπιν ραντεβού. Από αυτούς, σε **35 άτομα** που ανήκουν σε ευπαθείς ομάδες καθώς επίσης σε ηλικιωμένους, παραδόθηκαν τα προϊόντα κατ’ οίκoν. Παρέλαβαν από δύο έως τέσσερις σακούλες, ανάλογα με την κατηγορία του ωφελούμενου (αριθμός μελών οικογένειας και βρεφικά για τους δικαιούχους).

Οι ωφελούμενοι παρέλαβαν: ελαιόλαδο, ρύζι, γάλα εβαπορέ, ζάχαρη, ζυμαρικά, τοματοπολτό, φακές, φασόλια, σαμπουάν, σκόνη πλυντηρίου, υγρό πιάτων, υγρό σαπούνι χεριών και βρεφικά είδη (μωρομάντηλα, βρεφικές πάνες, γάλα εβαπορέ για παιδιά, γάλα 1ης βρεφικής ηλικίας, κρέμα ρυζάλευρο).

Στην όλη διαδικασία διανομής των προϊόντων τηρήθηκαν και αυτή τη φορά όλα τα προβλεπόμενα υγειονομικά μέτρα από την πλευρά του Δήμου Κομοτηνής όπως και από τους ωφελούμενους. Παρών ήταν ο Αντιδήμαρχος Κοινωνικών Θεμάτων και Αλληλεγγύης, Γιάννης Μουρτίδης, ο οποίος συντόνισε τη διανομή των προϊόντων.

Στην προετοιμασία και τη διανομή των αγαθών στο έργο των υπαλλήλων της Κοινωνικής Υπηρεσίας του Δήμου Κομοτηνής συνέδραμαν τα στελέχη του Κέντρου Κοινότητας με Παράρτημα Ρομά Δήμου Κομοτηνής και του προγράμματος «Βοήθεια στο Σπίτι».

Τα νωπά προϊόντα που περισσεύουν λόγω της μη προσέλευσης δικαιούχων δίνονται στα πιστοποιημένα συσσίτια του Δήμου Κομοτηνής και της Ι. Μητρόπολης Μαρωνείας και Κομοτηνής.

|  |  |  |  |  |
| --- | --- | --- | --- | --- |
|  | **Εικόνα που περιέχει κείμενο  Περιγραφή που δημιουργήθηκε αυτόματα** |  |  |  |
| ***ΕΛΛΗΝΙΚΗ ΔΗΜΟΚΡΑΤΙΑ******ΥΠΟΥΡΓΕΙΟ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΥΠΟΘΕΣΕΩΝ******ΓΕΝΙΚΗ ΓΡΑΜΜΑΤΕΙΑ ΚΟΙΝΩΝΙΚΗΣ ΑΛΛΗΛΕΓΓΥΗΣ ΚΑΙ ΚΑΤΑΠΟΛΕΜHΣΗΣ ΤΗΣ ΦΤΩΧΕΙΑΣ*** | **ΟΡΓΑΝΙΣΜΟΣ ΠΡΟΝΟΙΑΚΩΝ ΕΠΙΔΟΜΑΤΩΝ****ΔΙΑΧΕΙΡΙΣΤΙΚΗ ΑΡΧΗ ΤΟΥ Ε.Π. ΕΒΥΣ ΤΟΥ ΤΕΒΑ** | **ΕΥΡΩΠΑΪΚΗ ΕΝΩΣΗ****ΤΑΜΕΙΟ ΕΥΡΩΠΑΪΚΗΣ ΒΟΗΘΕΙΑΣ****ΠΡΟΣ ΤΟΥΣ ΑΠΟΡΟΥΣ** | **ΤΕΒΑ/FEAD** **ΕΥΡΩΠΑΪΚΗ ΕΝΩΣΗ** **Ταμείο Ευρωπαϊκής Βοήθειας** **προς τους Απόρους****Επιχειρησιακό Πρόγραμμα Επισιτιστικής** **και Βασικής Υλικής Συνδρομής** | **ΔΗΜΟΣ ΚΟΜΟΤΗΝΗΣ****ΕΠΙΚΕΦΑΛΗΣ ΕΤΑΙΡΟΣ ΚΟΙΝΩΝΙΚΗΣ ΣΥΜΠΡΑΞΗΣ ΡΟΔΟΠΗΣ** |
| ***«Ταμείο Ευρωπαϊκής Βοήθειας προς τους Απόρους –*** ***Με την συγχρηματοδότηση της Ελλάδας και της Ευρωπαϊκής Ένωσης»*** |